Juan Manuel Santos
De Juan Manuel Santos Calderón, gebuer den 10. August 1951 zu Bogotá, ass e kolumbianesche Geschäftsmann, Politiker a fréiere Verdeedegungsminister vu sengem Land. 2010 gouf hien zum President vu Kolumbien gewielt an 2014 a sengem Amt confirméiert.

Scho säi Groussmonni, den Eduardo Santos, war vun 1938 bis 1942 President vu Kolumbien. Säi Papp, den Enrique Santos, war iwwer 50 Joer Zeitungsediteur, a säi Koseng, de Francisco Santos war Vizepresident vu sengem Virgänger, dem Álvaro Uribe.

2016 krut hien de Friddensnobelpräis als Unerkennung fir seng Beméiungen, de joerzéngtelaange Biergerkrich a sengem Land op en Enn ze bréngen.

Um Spaweck 

Presidente vu Kolumbien
Gebuer 1951
Friddensnobelpräisdréier